Vervoerdepartement ontken minister se verblyfkostesDie minister van vervoer, Sbu Ndebele. Foto: GCIS ŉ Woordvoerder van die departement, Tiyani Rikhotso, sê die berig skep die wanindruk dat Ndebele belastingbetalers se geld gemors het. Beeld het Woensdag berig dat Ndebele tussen September en Oktober verlede jaar vir 25 dae by die Hyatt Regency hotel in Johannesburg gebly het. Rikhotso sê egter Ndebele het in dieselfde twee maande ŉ besoek aan Kanada afgelê. Hy sê die minister het slegs vir 11 dae by die hotel gebly. Rikhotso kon egter nie onmiddellik die koste hieraan verbonde bekendmaak nie. Beeld het verder berig dat Ndebele tussen 1 April 2009 en 31 Julie vanjaar R1,372 miljoen aan hotelverblyf bestee het. Hy het glo 346 nagte in hotelle deurgebring. Rikhotso sê Ndebele sal nie in ŉ hotel tuisgaan indien sy amptelike wonings in Pretoria en Kaapstad beskikbaar is nie.